**Washington Square** (engl. *Washington Square*) on vuonna 1997 ensi-iltansa saanut Agnieszka Hollandin ohjaama romanttinen draamaelokuva, jonka pääosissa ovat Jennifer Jason Leigh, Albert Finney, Ben Chaplin, Maggie Smith, Judith Ivey ja Jennifer Garner. *Washington Square* perustuu Henry Jamesin romaaniin *Washingtonin aukio* vuodelta 1880. Romaani filmatisoitiin elokuvana vuonna 1949 nimellä *Perijätär*, jonka pääosissa ovat Olivia de Havilland ja Montgomery Clift.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Washington Square* sijoittuu 1800-luvun New Yorkiin. Nuori perijätär on ikänsä kuunnellut isänsä huomautuksia ulkonäöstään ja hienostuneisuuden puutteesta. Vanhaksipiiaksi tuomittu tyttö saa kuitenkin yllättävän ihailijan komeasta, mutta köyhästä nuorukaisesta. Isälle nuori mies ei kelpaa, sillä hän epäilee tämän havittelevan hänen rahojaan. Tytär on kuitenkin eri mieltä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Jennifer Jason Leigh  | … |  Catherine Sloper
  |
|  Albert Finney  | … |  Tohtori Austin Sloper
  |
|  Ben Chaplin  | … |  Morris Townsend
  |
|  Maggie Smith  | … |  Täti Lavinia Penniman
  |
|  Judith Ivey  | … |  Täti Elizabeth Almond
  |
|  Arthur Laupus  | … |  Herra Almond
  |
|  Jennifer Garner  | … |  Marian Almond
  |
|  Robert Stanton  | … |  Arthur Townsend
  |
|  Betsy Brantley  | … |  Rouva Montgomery
  |
|  Nancy Daly  | … |  Maureen
  |
|  Sara Ruzicka  | … |  11-vuotias Catherine Sloper
  |
|  Rachel Layne Sacrey  | … |  Sarah Almond
  |
|  Rachel Osborne  | … |  Alice Almond
  |
|  Scott Jaeck  | … |  John Ludlow
  |
|  Peter Maloney  | … |  Jacob Webber
  |

Tuotanto
--------

Jennifer Jason Leighin lisäksi Meg Ryan ja Diane Lane olivat ehdolla naispääosaan.

*Washington Square* kuvattiin Marylandin Baltimoressa 15 miljoonan dollarin budjetilla.

Julkaisu ja vastaanotto
-----------------------

*Washington Square* sai ensi-iltansa Kanadassa Toronton elokuvajuhlilla 12. syyskuuta vuonna 1997. Teatterilevitykseen elokuva pääsi Kanadassa 10. lokakuuta 1997; samana päivänä elokuva julkaistiin laajasti Yhdysvalloissa. Yhdysvalloissa elokuva oli saanut ensi-iltansa New Yorkin elokuvajuhlilla 3. lokakuuta 1997. Isossa-Britanniassa elokuva sai ensi-illan 29. toukokuuta vuonna 1998. Buena Vista Pictures toimi elokuvan levittäjänä.

*Washington Square* sai ilmestyessään kiitettävän vastaanoton kriitikoilta. Maggie Smith oli ehdolla vuonna 1998 Chlotrudis-palkinnon saajaksi parhaasta naissivuosasta.

*Washington Squarella* on Rotten Tomatoesissa 82 prosentin "tuore" arvosana, joka perustuu kahteenkymmeneenkahdeksaan arvosteluun.

Elokuva julkaistiin DVD:lle Yhdysvalloissa 3. syyskuuta vuonna 2002.

Lähteet
-------

1. 1 2 3 4 5 6 7 8 9  Washington Square (1997) *imdb.com*. IMDB.com. Viitattu 16.2.2013. (englanniksi)
2. ↑  Washington Square (1997) *rottentomatoes.com*. Rottentomatoes.com. Viitattu 16.2.2013. (englanniksi)
3. ↑  Washington Square (1997) Releases *allmovie.com*. Allmovie.com. Viitattu 16.2.2013. (englanniksi)

Aiheesta muualla
----------------

* *Washington Square* Internet Movie Databasessa. (englanniksi)
* *Washington Square* Elonetissä.
* *Washington Square* AllMoviessa. (englanniksi)